На основу члана 10. Закона о буџетском систему („Сл.гласник РС“ бр. 54/2009, 73/2010, 101/2010, 101/2011, 93/2012, 62/2013, 63/2013 - испр., 108/2013, 142/2014, 68/2015 - др. закон, 103/2015, 99/2016, 113/2017 и 95/2018) и Правилника о начину коришћења средстава са подрачуна, односно других рачуна консолидованог рачуна трезора града Лознице и о начину извештавања о инвестирању средстава корисника буџета града Лозница, број 2139/2016-III1 од 20.12.2016. године, Комисија за прикупљање понуда од банака за депоновање слободних новчаних средстава Консолидованог рачуна трезора града Лозница, образована Решењем начелника Градске управе града Лозница, дана 04.04.2019. године, упућује

**П О З И В  Б А Н К А М А    
ЗА  ДОСТАВЉАЊЕ ПОНУДА**

**за депоновање слободних новчаних средстава Консолидованог рачуна трезора града Лознице  
на домаћем финансијском тржишту новца у 2019. години.**

У складу са чланом чланом 10. Закона о буџетском систему („Сл.гласник РС“ бр. 54/2009, 73/2010, 101/2010, 101/2011, 93/2012, 62/2013, 63/2013 - испр., 108/2013, 142/2014, 68/2015 - др. закон, 103/2015, 99/2016, 113/2017 и 95/2018), локални трезори одговорни су за ефикасност и сигурност инвестирања новчаних средстава на консолидованом рачуну трезора локалних власти. Министарство финансија Републике Србије омогућило је јединицама локалне самоуправе да пласирају слободна новчана средства консолидованог рачуна трезора, код банака, ради њиховог укамаћења, по каматној стопи која није нижа од референтне каматне стопе Народне банке Србије. Град Лозница је заинтересован да слободна новчана средства свог Консолидованог рачуна трезора депонује на одређено време до краја 2019. године. С тим у вези, упућујемо позив банкама, да доставе своју понуду о висини каматне стопе, за депоновање слободних новчаних средстава Консолидованог рачуна трезора града Лознице и то за:

-   Депозите по виђењу до 200.000.000,00 динара,

уз обавезу банке да на први позив депонента у свему поступи по захтеву депонента и стави средства депонована по виђењу на располагање, а што ће бити дефинисано Уговором о депоновању. Понуду је потребно сачинити у складу са чланом 37. Став 1. Закона о јавном дугу („Сл. гласник РС“ број.  61/2005, 107/2009, 78/2018, 68/2015 и 95/2018).

Понуду је потребно доставити у следећим интервалима:

|  |  |
| --- | --- |
| **Износ у РСД** | **Каматна стопа** |
| **До  50.000.000,00 динара** |  |
| **Од 50.000.000,00 до 100.000.000,00 динара** |  |
| **Од 100.000.000,00 до 200.000.000,00 динара** |  |

Понуда се доставља препорученом пошиљком или лично у затвореној коверти на адресу: Град Лозница, Карађорђева 2, са назнаком: „Понуда - депоновање слободних новчаних средстава Консолидованог рачуна трезора - не отварај“. Рок за достављање понуда је 8 (осам) дана, од дана објављивања јавног позива на интернет страници града Лознице: www.loznica.rs, односно до 12.04.2019. године до 13,00 часова. Понуда се сматра благовременом уколико је примљена од стране наручиоца до 12.04.2019. године до 13,00 часова. Непотпуне и неблаговремене понуде неће бити разматране. Критеријум за избор најповољније понуде је висина понуђене каматне стопе. Са изабраним понуђачем, град Лозница закључиће Уговор о депоновању средстава Консолидованог рачуна трезора.

Особа за контакт: Зоран Томић, Одељење за финансије и локалну пореску администрацију, контакт телефон  015/879-209.